Am si eu cand si cand spaima asta: cine imi va plati pensia? Am 50 de ani si in 10-15 ani voi avea poate nevoie de ea. Cine va munci ca eu sa ma odihnesc?

Pai e simplu: copilul pe care nu l-am facut la 20 de ani. Nici eu si nici multi altii. Si problema a inceput deja: tinerii se imputineaza ca potarnichiile, iar batranii cresc ca pondere in totalul populatiei. Cat e de grav?

Stati jos si luati o bere (ca oricum nu mai e nimic altceva de facut) si cititi ce spune un studiu facut de un deputat pe nume Bogdan Rodeanu, de la USR Galati.

„Intre anii 2012 – 2017, numărul celor din grupa de vârsta 45 – 49 de ani crește spectaculos iar numărul celor aflați în grupa de vârstă 20 – 24 de ani a scăzut dramatic. În urbanul mare (resedinte de judet plus Bucuresti) media nationala e +58% pe segmentul de varsta de 45-49 de ani și de -39% pe grupa de varsta de 20-24 de ani.”

Tinerii fug. Maturii asteapta vremuri mai bune. Asa arata harta, daca vreti sa va cautati orasul:

In localitatile mici nu e atat de rau in medie, dar sunt zone care arata tare trist pe cifre: in Constanta au scazut cu 37% tinerii in ultimii 5 ani si au crescut cu 66% cei intre 45 si 49 de ani! Vorbim de pondere in totalul populatiei, dar e limpede un fenomen cumplit: tinerii pleaca din localitatile mici spre cele mari sau spre strainatate.

Despre situatia de la tara scriam acum ceva vreme ca e cea mai rea: in satul meu, la 10 case una e deja parasita. Fara rude in viata sau carora sa le mai pese in vreun fel. Statistica adunata de dl. Rodeanu arata si mai rau aici:

„In mediul rural lucrurile o iau, pur și simplu, razna. Numărul celor din grupa de vârstă 45-49 de ani a crescut cu 75% în ultimii patru ani ( un procent de creștere mult mai mare decât în mediul urban ) iar numărul celor din grupa de vârstă 20 – 24 de ani a scăzut cu 15% ( un procent de scădere mult mai mic decât în mediul urban ).”

Repet, toate aceste cifre arata o evolutie in doar 5 ani! Cat a contat emigratia, cat a contat scaderea natalitatii? E greu de spus, insa studiul lui Rodeanu gaseste inca niste cifre interesante: cati copii lipsesc Romaniei? Nu e vorba de cei care s-au nascut: e vorba de cei care s-au nascut din parinti romani, au cetatenia noastra, dar sunt plecati mai mult sau mai putin definitiv din tara:

„În intervalul 2012-2016, proporția certificatelor de naștere ale nou născuților în străinătate transcrise în țară raportat la totalul certificatelor de naștere emise a fost de aproximativ 10% însă distribuția teritorială a acestui fenomen, care însă nu înglobează pe toți cetățenii români născuți în străinătate ci doar pe cei ai căror părinți au înregistrat nașterea și în țară, arată diferențe majore între județe și regiuni:”

Ce inseamna harta asta de mai sus? Inseamna ca, in medie, 1 copil roman din 10 se naste in alta tara. Insa sunt diferente mari intre zone: in Vaslui si Botosani doi copii din 10 sunt nascuti in alta tara!

Dar asta e cifra minima, pentru ca Budeanu observa o hiba a raportarii aici:

„Pe același interval, 2012 – 2016 sunt încă aproximativ 90.000 de copii născuți în străinătate care au cel puțin unul dintre părinți cu cetățenie română dar care nu au înregistrat certificatul de naștere eliberat de autoritățile străine și la un oficiu de stare civilă din România. Implicit, nu am avut posibilitatea de a îi aronda în teritoriu.”

Scaderea populatiei se vede si din scaderea consumului de apa si de gaze. Studiul in intregime e aici: Analiza Romania octombrie 2017.

Care sunt efectele pe termen scurt si mediu?

Pai, „în afara sistemului de pensii, vor „ceda” toate celelalte sisteme care funcționează în temeiul contribuției/ plăților făcute de numere mari de persoane.

Astfel, eliminarea/ „naționalizarea”/ afectarea în orice grad a Pilonului II va duce la sacrificarea generației care acum are între 45 și 49 de ani, pentru că, pe de o parte, vor fi lipsiți de beneficiul aferent contribuției la Pilonul II iar pe de cealaltă parte, vor fi afectați de numărul mic de contributori la Pilonul I, dată fiind scăderea numărului celor care au acum între 20-24 de ani.

PSD-ALDE vor extinde sacrificiul și asupra generațiilor ( reduse numeric ) care au acum sub 20 de ani, întrucât din contribuțiile lor, directe și indirecte, va trebui finanțat fondul de pensii necesar subzistenței numărului mare de pensionari care urmează odată cu încetarea vieții active a celor care au acum peste 40-45 de ani, și care sunt în număr mult mai mare decât generațiile de vârstă mai mică”.

Solutii?

Deocamdata nu prea. Doar sa ne intoarcem in timp in 1990 si sa-i intrebam pe fesenistii care au preluat puterea si ne-au tinut pe loc 10 ani si ne-au gonit o intreaga generatie…

„Mah, voi stiti care vor fi consecintele peste doua decenii?”